རྒྱལ་སྲས་ཁྲི་ལྡེ་ནི་སྤྱི་ལོ་ནས་བར་གྱི་ལོ་བཅུ་བདུན་ཙམ་གྱི་རིང་ལ་ཙོང་ཁའི་ཀླུ་བཙུན་དང་གྲོ་ཚང་བོན་པོ་རྗེ་སོགས་ཀྱི་བཀུར་བསྟི་བགྱིས་ནས་སྤྱི་དཔོནལྟ་བུ་ཞིག་ཏུ་བསྐོས་ཡོད་མོད།དོན་དུ་ནི་གཞན་གྱི་དབང་དུ་ཚུད་དེ་གཞན་ལ་རྒྱབ་རྟེན་བཅོལ་བའི་གནས་བབ་ལས་ཐར་མ་ཐུབ་པ་རེད།རྒྱལ་སྲས་འཁོར་དང་བཅས་པ་ཆུ་འཕང་མཁར་དུ་གནས་གཞི་སྤར་རྗེས་ད་གཟོད་རང་མགོ་རང་ཐོན་གྱིས་སྲིད་དབང་འཛུགས་མགོ་བརྩམས་པ་དང་ཆུ་འཕང་མཁར་གྱི་བདག་པོ་ལྟ་བུར་གྱུར་པ་རེད།དེ་ནས་ཙོང་ཁའི་ཡུལ་ཕྱོགས་ཀྱི་བོད་མི་རྣམས་ལོ་རྒྱུས་ཀྱི་འཕེལ་རིམ་གསར་པ་ཞིག་ཏུ་ཞུགས་པ་རེད།